|  |  |
| --- | --- |
|  |  |

**III БӨТЕНРОССИЯ**

**«КАЗ ӨМӘСЕ» ФЕСТИВАЛЕНЕҢ**

**НИГЕЗЛӘМӘСЕ**

1. **ГОМУМИ НИГЕЗЛӘМӘ**
	1. Әлеге нигезләмә Бөтенроссия «Каз өмәсе» фестиваленең (алга таба – **Фестиваль**) максатларын һәм бурычларын, оештыру тәртибен һәм шартларын билгели.
	2. Фестиваль 3 өлештән тора:

1. Милли рух һәм мәдәни кыйммәтләрне саклау, үстерү (Россия Федерациясенең регионнарында һәм Татарстан Республикасының районнарында, октябрь);

2. Фестивальнең йомгаклау өлеше (ТР Мөслим районы, Мөслим җирлеге, ноябрь);

3. Социаль-экономик үсешне тәэмин итүдә ярминкә-фестивальләр (ТР Казан шәһәре, декабрь).

1. **ФЕСТИВАЛЬНЕҢ МАКСАТЛАРЫ ҺӘМ БУРЫЧЛАРЫ:**
* Милләтебезнең рухи, мәдәни кыйммәтләрен саклау һәм үстерү;
* Календарь бәйрәмнәрне халкыбызга кире кайтару;
* Шәхси хуҗалыкларда, йолаларга таянып, традицион булган кош-корт үрчетүне тергезү;
* Милли кухняны пропагандалау йөзеннән мастер-класслар оештыру;
* Милләтебезне берләштерү йөзеннән халкыбызда сакланган «өмәләр традициясен» саклау һәм җәелдерү;
* Технологияләр нигезендә каз-үрдәк продукциясен эшкәртү һәм яңа дизайн форматта халыкка тәкъдим итү;
* Кош-корт продукциясен популярлаштыру максатыннан ярминкәләр уздыру.
1. **ФЕСТИВАЛЬНЕҢ ОЕШТЫРУ КОМИТЕТЫ**
	1. Фестивальне оештыручылар:
* «Бөтендөнья татар конгрессы» Регионара иҗтимагый оешмасы;
* Татарстан Республикасы Авыл хуҗалыгы һәм азык-төлек министрлыгы;
* Татарстан Республикасы Сәнәгать һәм Сәүдә министрлыгы;
* Татарстан Республикасы Мәдәният министрлыгы;
* Татарстан Республикасы Мөслим муниципаль районы;
* Бөтендөнья татар эшмәкәрләренә ярдәм итү ассоциациясе;
* «Ак калфак» Региональ татар хатын-кызларының иҗтимагый оешмасы;
* «Россиянең татар авыллары» Бөтенроссия иҗтимагый оешмасы;
* Татар халык ашлары координацион Советы;
* «Татар гаиләсе» Бөтенроссия иҗтимагый фонды;
* Этно-, агро-, экотуризм өлкәсендә эш алып баручы тур операторлар («Идел-Урал» – Оренбург өлкәсе, «Хәзинә» – Башкортостан Республикасы);
* Бөтентатар төбәк тарихын өйрәнүчеләр җәмгыяте.
	1. **Оештыру комитеты** Фестивальнең **Жюри** составын раслый.
1. **ФЕСТИВАЛЬНЕ ҮТКӘРҮ ТӘРТИБЕ**
	1. **Фестивальдә** катнашу бушлай.
	2. Фестиваль **7** номинациядә үткәрелә:
2. Каз өмәләренә багышланган видеоматериаллар, шигырь һәм җырлар, бию һәм сәхнәләштерелгән композицияләр (видео форматта җибәрү сорала);
3. Каздан пешерелгән татар халык ашлары (видео форматта ничек пешерелүен һәм төгәл рецептларын җибәрү сорала);
4. Каз мамыгыннан ястык-мендәрләр тутыру һәм матур итеп чигелеш белән тәэмин итү (фотосурәтләр һәм видео форматта җибәрү сорала);
5. Каз каурый һәм канатларыннан эшләнелгән халык кәсепләре эшләнмәләре (фотосурәтләр һәм видео форматта җибәрү сорала);
6. Каз продукцияләрен яңа дизайн форматта халыкка тәкъдим итү ысуллары (дизайнерлар бәйгесе) һәм «Үз-үземә режиссер» видеоформат конкурсы;
7. Яңа технологияләр нигезендә эшкәртелгән каз продукциясе конкурсы;
8. Күпләп каз асраучы гаилә һәм фермерларның туй казларын, тере ата һәм ана казларны милли киемгә киендерү бәйгесе.
	1. **Фестивальдә** катнашырга теләк белдерүчеләр тиешле үрнәктәге анкетаны (*Кушымта №2*), фото- һәм видеоматериалларны (5 минуттан да артмаган) һ.б. 2023 елның 2 ноябреннән да соңга калмыйча **ak.kalfak@mail.ru** электрон адресына җибәрергә тиеш.
	2. **Жюри** әгъзаларының карары Беркетмә белән рәсмиләштерелә һәм соңгы документ булып кала, ул яңадан каралмый һәм аңа карата шикаять бирелми.
9. **НӘТИҖӘЛӘР ЧЫГАРУ ҺӘМ БҮЛӘКЛӘҮ**
	1. **Жюри** карары нигезендә **Фестиваль** җиңүчеләренә Гран-при, I, II, III урыннар билгеләнә.
	2. Гран-при, I, II, III урын яулаган **Фестиваль** җиңүчеләре кыйммәтле бүләкләр һәм дипломнар белән бүләкләнә.

*Кушымта №2*

***Заявка:***

|  |  |  |  |  |
| --- | --- | --- | --- | --- |
| Исеме, фамилиясе, әтисенең исеме | Туган көне, ае, елы | Яшәү урыны | Катнашу номинациясе | Элемтә өчен телефон номеры, электрон адресы |
|  |  |  |  |  |